হয়েছে। খনির ঠিকাদারি প্রতিষ্ঠান জার্মানিয়া-ট্রেস্ট কনসোর্টিয়াম (জিটিসি) এ ইতিহাস সৃষ্টি করেছে। গত রবিবার সকাল ৭টা থেকে সোমবার সকাল ৭টা পর্যন্ত তিন শিফটে পাথর উত্তোলন করা হয়েছে পাঁচ হাজার ৩২৭ টন। খনির ঠিকাদারি প্রতিষ্ঠান জিটিসির নির্বাহী পরিচালক জাবেদ সিদ্দিকী জানান, জিটিসি পাথর খনির দায়িত্বভার গ্রহণ করে ২০১৪ সালের ২০ ফেব্রুয়ারি। জিটিসি খনির দায়িত্বভার গ্রহণের আগে এ খনিতে তিন শিফটে উৎপাদন করা হতো না। পাথর উৎপাদন বাড়ানোর লক্ষ্যে প্রতিষ্ঠানটি প্রায় সাত মাসের মাথায় খনি থেকে তিন শিফটে পাথর উত্তোলন শুরু করে। খনিতে তিন শিফট চালু করে প্রতিদিন পাথর উৎপাদন গড়ে প্রায় সাড়ে ৪ হাজার টন বেড়ে যায়। কিন্তু খনির স্টোপ নির্মাণ ও উন্নয়নের জন্য বিদেশি যন্ত্রপাতি ও যন্ত্রংশ না থাকায় জিটিসি প্রায় দুই বছর খনির উৎপাদন ও উন্নয়ন কাজ বন্ধ রাখে। খনির একটি সূত্র জানায়, প্রতি মাসে এক লাখ ২০ হাজার টন পাথর উৎপাদনের লক্ষ্যমাত্রা নিয়ে জিটিসি বিদেশি খনি বিশেষজ্ঞ, দেশি প্রকৌশলী এবং প্রায় ৭০০ খনি কর্মী নিয়ে কাজ করে যাচ্ছেন। ২০০৭ সালের ২০ মে খনিটি বাণিজ্যিক উৎপাদনে যায়।